Document ID: 32014R1104

TARYBOS ĮGYVENDINIMO REGLAMENTAS (ES) Nr. 1104/2014
2014 m. spalio 20 d.
kuriuo įgyvendinama Reglamento (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms, 12 straipsnio 1 dalis
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2010 m. balandžio 26 d. Tarybos reglamentą (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms (1), ypač į jo 12 straipsnio 1 dalį,
kadangi:
(1)
2010 m. balandžio 26 d. Taryba priėmė Reglamentą (ES) Nr. 356/2010;
(2)
2014 m. rugsėjo 23 d. ir 24 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliucijas 751 (1992) ir 1907 (2009), pritarė tam, kad į fizinių ir juridinių asmenų, subjektų arba įstaigų, kuriems taikomos ribojamosios priemonės, sąrašą būtų įtraukti dar du asmenys;
(3)
todėl Reglamento (ES) Nr. 356/2010 I priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 356/2010 I priedas iš dalies keičiamas, kaip nustatyta šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge 2014 m. spalio 20 d.

Labels: 18
3
5